Folketing
2001-03-21

Jamen jeg sagde faktisk også, jeg var meget glad for fru Elisabeth Arnolds åbenhed i det her spørgsmål, for jeg synes, det er en meget vigtig oplysning, Folketinget får her i forbindelse med førstebehandlingen, at et af de to regeringspartier altså synes, det er meget, meget besnærende at få opdelt Traktaten, så den ene del af Traktaten, hvor en meget, meget lang række af de væsentlige ting jo vil skulle ligge, skal kunne ændres ved flertalsbeslutninger, hvorefter altså Danmark vil kunne være modstander af traktatændringer, men de bliver vedtaget alligevel af et flertal. Det er en meget vigtig oplysning, og det er også derfor, jeg så mindelig vil bede Socialdemokratiet om at redegøre for, om det har lignende tanker, for det er jo fuldstændig rigtigt, som hr. Keld Albrechtsen siger, at der foregår en diskussion i en bredere sammenhæng, hvor vi jo skal have brikkerne til at passe ind. Hvad er det, man arbejder sig frem mod?